《景德北窗》
宋代·吕本中

云横树阴浓，雨涨溪水白。故人唤我出，已度蒸暑厄。

北窗非不佳，尚苦眼界窄。小楼隐床后，自与尘雾隔。

更怜昭亭山，相向有佳色。君能具鸡黍，略不厌须索。

我能知子穷，子亦能爱客。人生要如是，一举乃讽百。

我病思远引，未塞交友责。便当约诸公，归耕作长策。

囊无一钱赢，岁晚会有获。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。